smcproject/ml-wiki-sentences huggingface dataset:
എന്നാൽ അധിശോഷിതവാതകത്തിന്റെ പരിമാണം (quantity) ചില നിർണായകഘടകങ്ങളെ ആശ്രയിച്ചാണിരിക്കുന്നത്: വാതകത്തിന്റെ സ്വഭാവം
നിശ്ചിതമായ മർദത്തിലും താപനിലയിലും സ്ഥിരവാതകങ്ങളെ (ഉദാ. ഹൈഡ്രജൻ, നൈട്രജൻ) അപേക്ഷിച്ച് അനായാസേന ദ്രവീഭവിക്കുന്ന വാതകങ്ങൾ (ഉദാ. അമോണിയ, ഹൈഡ്രജൻക്ളോറൈഡ്) അധികമായി അധിശോഷിതമാകുന്നു.
താഴെ കൊടുത്തിരിക്കുന്ന പട്ടിക നോക്കുക.
വാതകങ്ങളുടെ അധിശോഷണം
താപനില = 15 o c അധിശോഷകം = 1 ഗ്രാം മരക്കരി വാതകം (കാന്തികതാപനില o K) അധിശോഷിത വ്യാപ്തം (ഘ.സെ.മീ) ഹൈഡ്രജൻ (33) 4.7 നൈട്രജൻ (126) 8.0 കാർബൺമോണോക്സൈഡ് (134) 9.3 മീഥേൻ (190) 16.3 കാർബൺഡൈഓക്സൈഡ് (304) 48.0 ഹൈഡ്രജൻക്ലോറൈഡ് (324) 72.0 ഹൈഡ്രജൻസൾഫൈഡ് (373) 99.0 അമോണിയ (406) 181.0 ക്ലോറിൻ (417) 235.0 സൾഫർഡൈഓക്സൈഡ് (430) 380.0 അധിശോഷകത്തിന്റെ സ്വഭാവം
അധിശോഷണം ഒരു പ്രതലപ്രക്രിയ ആകയാൽ അധിശോഷകത്തിന്റെ പ്രതലവിസ്തീർണം വർധിക്കുന്തോറും അതിന്റെ അധിശോഷണക്ഷമതയും ഏറിവരും.
നിശ്ചിതമായ ഒരു താപനിലയിലും മർദത്തിലും വിവിധ-അധിശോഷകങ്ങളുടെ അധിശോഷണക്ഷമതയും വിഭിന്നമാണ്.
പട്ടിക കാണുക:
അധിശോഷകങ്ങളും അധിശോഷണക്ഷമതയും അധിശോഷകം അധിശോഷണക്ഷമത (അലൂമിനയുടേത് 100 എന്ന സങ്കല്പത്തിൽ) അലൂമിന 100 സങ്കോചമൃത്തിക (fullers earth) 50 അസ്ഥിക്കരി (bone charcoal) 17 ഫെറിക് ഓക്സൈഡ് 3 കീസെൽഗർ 3
സരന്ധ്രങ്ങളായ സിലിക്കാജെല്, മരക്കരി, അസ്ഥിക്കരി, ചിരട്ടക്കരി, രക്തക്കരി (blood charcoal) എന്നിവയും ഒന്നാംതരം അധിശോഷകങ്ങളാണ്.
ക്രിയാശീലം വരുത്തിയും ഒരു വസ്തുവിന്റെ അധിശോഷണക്ഷമത വർധിപ്പിക്കാം.
മർദവും താപനിലയും
അധികമർദത്തിൽ അധികം വാതകം അധിശോഷിതമാകുന്നു.
താപനില ചുരുക്കിയാലും അതുതന്നെയാണ് ഫലം.
താഴെ പട്ടികയിൽ ചില ദൃഷ്ടാന്തങ്ങൾ കൊടുത്തിരിക്കുന്നു:
താപനിലയും അധിശോഷണവും
അധിശോഷകം = ഒരു ഘ.
സെ.
ചിരട്ടക്കരി വാതകം അധിശോഷിതവ്യാപ്തം (ഘ.സെ.മീ.) 0 o C അധിശോഷിതവ്യാപ്തം (ഘ.സെ.മീ.) -185 o C ഓക്സിജൻ 18 230 നൈട്രജൻ 15 155 ഹൈഡ്രജൻ 17 135 ഹീലിയം 2 15 ആർഗൺ 12 175
ഒരു നിശ്ചിത താപനിലയിൽ അധിശോഷിത വാതകത്തിന്റെ അളവ് മർദത്തിനനുസൃതമായി മാറുന്നതിനെ ഒരു ഗ്രാഫ് പേപ്പറിൽ വരച്ചാൽ കിട്ടുന്ന രേഖയ്ക്ക് (ആ താപനിലയിലെ) അധിശോഷണ സമതാപിവക്രം (adsorption isotherm) എന്നു പറയുന്നു.
അധിശോഷണ സമതാപിവക്രങ്ങൾ.
അധിശോഷിതവാതകത്തിന്റെ പരിമാണവും മർദവും തമ്മിലുള്ള ഈ ബന്ധത്തെ ഒരു ആനുഭവികസൂത്രം (empirical formula) കൊണ്ട് ഫ്രോയിൻഡ്ലിഷ് എന്ന ശാസ്ത്രജ്ഞൻ ഗണിതാത്മകമായും നിർദ്ദേശിച്ചിട്ടുണ്ട്.
a = k.p^1/1ഇതിൽ, 
a = 1 ഗ്രാം അധിശോഷകം അധിശോഷിപ്പിക്കുന്ന വാതകത്തിന്റെ പരിമാണം.
p = വാതകമർദം (സന്തുലിതാവസ്ഥയിൽ) k = ഒരു അചരം n = മറ്റൊരു അചരം (n ലാങ്മ്യൂറിന്റെ സിദ്ധാന്തം
ലാങ്മ്യൂർ (Langmuir) എന്ന അമേരിക്കൻ ശാസ്ത്രജ്ഞൻ 1916-ൽ അധിശോഷണത്തെക്കുറിച്ച് ചില ധാരണകൾ ഉൾക്കൊള്ളിച്ചുകൊണ്ട് ഒരു സിദ്ധാന്തം അവതരിപ്പിച്ചു.
ഏകതാൻമാത്രികതാസിദ്ധാന്ത(unimolecular theory)ത്തിന്റെ ധാരണകൾ താഴെ പറയുന്നവയാണ്: ഒരു വാതകം ഖരപദാർഥത്തിന്റെ പ്രതലത്തിൽ അധിശോഷിതമാകുമ്പോൾ രണ്ടു വിപരീതബലങ്ങൾ പ്രവർത്തിക്കുന്നുണ്ട്.
വാതകപ്രാവസ്ഥയിൽ  നിന്ന് തന്മാത്രകൾ പ്രതലത്തിൽ അധിശോഷിതമാകുവാനും അധിശോഷിതങ്ങളായ തന്മാത്രകളിൽ ചിലത് തിരികെ ബാഷ്പീഭവിക്കുവാനും ഉള്ള പ്രവണതകളാണ് വിപരീത ദിശയിൽ പ്രവർത്തിക്കുന്നത്.
ഈ വിപരീതബലങ്ങളുടെ ഫലമായി വാതകാവസ്ഥയിലും അധിശോഷിതാവസ്ഥയിലും ഉള്ള തന്മാത്രകൾ തമ്മിൽ സന്തുലനം സ്ഥാപിതമാകുന്നു.
അധിശോഷിതവാതകത്തിന്റെ പാളി (layer) ഏകതാൻമാത്രികമാണ്.
പ്രതലം മുഴുവൻ അധിശോഷിത വാതകത്തിന്റെ ഏകതന്മാത്രികപാളി രൂപപ്പെട്ടു കഴിഞ്ഞാൽ പിന്നീട് ആ പ്രക്രിയ തുടരുകയില്ല.
ബി.ഇ.
ലാങ്മ്യൂറിന്റെ ഏകതാൻമാത്രികതാ സിദ്ധാന്തം സാധുവാണെങ്കിലും മറ്റു പല പ്രതലങ്ങളുടെ വിഷയത്തിലും അസാധുവായിക്കണ്ടതിന്റെ ഫലമായി 1938-ൽ ബ്രൂണാർ (Brunauer), എമ്മെറ്റ് (Emmet), ടെല്ലർ (Teller) എന്നീ ശാസ്ത്രജ്ഞന്മാർ തങ്ങളുടെ ബഹുതൻമാത്രികതാവാദവുമായി (multimolecular theory) മുമ്പോട്ടു വന്നു.
അധിശോഷണപാളി ഏകതാൻമാത്രികമല്ല, ബഹുതാൻമാത്രികമാണ് എന്നതാണ് ആ വാദത്തിന്റെ പൊരുൾ.
ഈ ശാസ്ത്രജ്ഞന്മാരുടെ പേരുകളിലെ ആദ്യാക്ഷരങ്ങൾ ഉപയോഗിച്ചാണ് അതിന് ബി.ഇ.
സിദ്ധാന്തം എന്ന പേർ ലഭിച്ചത്.
മിക്ക ഖരരൂപതലങ്ങളിലും നടക്കുന്ന വാതകങ്ങളുടെയും ബാഷ്പങ്ങളുടെയും അധിശോഷണ പ്രക്രിയയെ ഈ സിദ്ധാന്തത്തിന് കൂടുതൽ സമർഥമായി വ്യാഖ്യാനിക്കുവാൻ കഴിഞ്ഞതുകൊണ്ട് ലാങ്മ്യൂർ-സിദ്ധാന്തത്തിന്റെ അംഗീകാരം ഇന്നു കുറഞ്ഞിരിക്കുകയാണ്.
അധിശോഷണ താപം
അധിശോഷണഫലമായി പ്രതലത്തിലെ അവശിഷ്ടബലം ഉപയോഗിക്കപ്പെടുന്നതിനാൽ പ്രതലോർജം (surface energy) ക്രമേണ നഷ്ടപ്പെട്ട് താപത്തിന്റെ രൂപത്തിൽ ബഹിർഗമിക്കുന്നു.
ഈ താപത്തെ അധിശോഷണ താപം (heat of adsorption) എന്നു പറയുന്നു.
ഒരു മോൾ (ഒരു ഗ്രാം-തന്മാത്രാഭാരം) വാതകമോ ബാഷ്പമോ അധിശോഷിതമാകുമ്പോൾ ഉദ്ഗമിക്കുന്ന താപത്തെ മോളാർ അധിശോഷണ താപം (molar heat of adsorption) എന്നു പറയുന്നു.
ഇതിന്റെ മൂല്യം വാതകത്തിന്റെ സ്വഭാവത്തെ ആശ്രയിച്ചിരിക്കും.
അനുയോജ്യമായ കലോറി-മാപി (calorimeter) ഉപയോഗിച്ച് അധിശോഷണ താപം അളന്നു കണ്ടുപിടിക്കാം.
ലേയത്തിന്റെ അധിശോഷണം
ഖരപദാർഥങ്ങൾ വാതകങ്ങളെ അധിശോഷിപ്പിക്കുന്നതിനു പുറമേ ലായനികളിൽ നിന്ന് ലേയങ്ങളെയും (solute) അധിശോഷിപ്പിക്കുന്നതാണ്.
ഉദാഹരണമായി പ്രതിക്രിയാക്ഷമതയുള്ള കാർബൺ , അസറ്റിക് അമ്ലത്തെ അതിന്റെ ജലീയലായനിയിൽ നിന്നും, അമോണിയം ഹൈഡ്രോക്സൈഡ്-ലായനിയിൽ നിന്ന് അമോണിയയും അധിശോഷിപ്പിക്കുന്നു.
നവ-അവക്ഷേപിത-സിൽവർ ക്ളോറൈഡ് (freshly precipitated silver chloride), സിൽവർ അയോണിനെയോ ക്ലോറൈഡ് അയോണിനെയോ അധിശോഷിപ്പിക്കുന്നു.
സാധാരണയായി കാർബൺ വിദ്യുത്-അനപഘട്യങ്ങളെ (nonelectrolytes) അധിശോഷിപ്പിക്കുന്നതിന് കൂടുതൽ താത്പര്യം പ്രകടമാക്കുന്നു.
തത്ഫലമായി ഋണ-അധിശോഷണം (negative adsorption) എന്ന ഒരു സ്ഥിതിവിശേഷം സംജാതമാകുന്നതു കാണാം.
ഉദാഹരണമായി പൊട്ടാസിയംക്ലോറൈഡിന്റെ നേർത്ത ഒരു ജലീയ ലായനിയും രക്തക്കരിയും ചേർത്തു കുലുക്കിയാൽ പൊട്ടാസിയം ക്ലോറൈഡിനെ അപേക്ഷിച്ച് ജലം കൂടുതലായി അധിശോഷിതമാകും.
അപ്പോൾ ലായനിയിൽ ലേയത്തിന്റെ സാന്ദ്രത കൂടുന്നു.
ചില അധിശോഷകങ്ങൾ ചില ലേയങ്ങളെ പ്രത്യേകമായി അധിശോഷിപ്പിക്കുന്നതിനുള്ള താത്പര്യം കാണിക്കാറുണ്ട്.
അധിശോഷകത്തിന്റെ പ്രതലവിസ്തീർണം വർധിപ്പിച്ചും താപനില മാറ്റിയും ലേയത്തെ കൂടുതലായി അധിശോഷിപ്പിക്കാം.
ഒരു ലായനിയിൽ രണ്ടോ അതിലധികമോ വസ്തുക്കൾ അലിഞ്ഞു ചേർന്നിട്ടുണ്ടെങ്കിൽ ഏറ്റവും എളുപ്പത്തിൽ അധിശോഷണവിധേയമായ വസ്തുവാണ് പ്രതലത്തിൽ ആദ്യമായും അധികമായും അവശോഷിതമാകുന്നത്.
ബാക്കിയുള്ളവ ലായനിയിൽത്തന്നെ കിടക്കും.
ഇതു വരണാത്മക (selective) അധിശോഷണമാണ്.
വർണരേഖാവിശ്ളേഷണത്തിന്റെ (Chromatographic analysis) ആസ്പദം തന്നെ വർണാത്മക അധിശോഷണമാണ്.
പ്രായോഗിക പ്രാധാന്യം അന്തരീക്ഷത്തിൽ നിന്ന് നിഷ്ക്രിയവാതകങ്ങളെ വേർതിരിച്ചെടുക്കൽ.
മരക്കരിയുപയോഗിച്ച് വരണാത്മക അധിശോഷണം വഴിയാണ് ഇത് നിർവഹിക്കപ്പെടുന്നത്.
ലായനികളിലെ നിറങ്ങൾ നീക്കം ചെയ്യൽ.
അസ്ഥിക്കരിയാണ് ഈ പ്രക്രിയയിലുപയോഗിക്കുന്ന അധിശോഷകം.
പഞ്ചസാരയുടെ ശുദ്ധീകരണം ഒരു ദൃഷ്ടാന്തമാണ്.
ശ്വാസവായു ശുദ്ധീകരിക്കൽ.
ഒന്നോ അതിലധികമോ അധിശോഷകങ്ങൾ ഉൾക്കൊള്ളിച്ച ഗ്യാസ് മാസ്ക്ക് (gas mask) വായുവിലെ വിഷവാതകങ്ങളെ അധിശോഷണം ചെയ്തു തടഞ്ഞുനിർത്തുന്നു.
അന്തരീക്ഷത്തിലെ ആർദ്രത നിയന്ത്രിക്കൽ.
ത്രാസിന്റെ കണ്ണാടിക്കൂട്ടിൽ സിലിക്കാജെൽ വയ്ക്കുന്നത് ഈ ലക്ഷ്യം വച്ചുകൊണ്ടാണ്.
രജതമിതി (argentometry) തുടങ്ങിയ വ്യാപ്തവിശ്ലേഷണങ്ങളിൽ (volumetric analysis) ഉപയോഗിക്കുന്ന ചില സംസൂചകങ്ങൾ (indicators) അധിശോഷകസ്വഭാവമുള്ള രാസവസ്തുക്കളാണ്.
ഇയോസിൻ (eosine), ഫ്ലൂറസീൻ (fluorescein) തുടങ്ങിയ സംസൂചകങ്ങൾ ഉദാഹരണങ്ങളാണ് (രജതമിതിയിൽ) വർണരേഖാപൃഥക്കരണം, സ്തംഭവർണരേഖണം (column chromatography) തുടങ്ങിയ ആധുനിക വിശ്ലേഷണ രീതികളും അധിശോഷണം ഉൾക്കൊള്ളുന്നവയാണ്.
മിശ്രിതത്തിലെ ഘടകങ്ങളെ ആകലനം (estimation) ചെയ്യാൻ വരണാത്മകാധിശോഷണം പ്രയോജനപ്പെടുത്തുന്നു.
അമോണിയ, സൾഫ്യൂറിക് അമ്ലം തുടങ്ങിയവയുടെ ഉത്പാദന പ്രക്രിയയിൽ അപരിഹാര്യമായിത്തീർന്നിട്ടുള്ള ഉത്പ്രേരകങ്ങളുടെ പ്രവർത്തനം അധിശോഷണത്തെ ആസ്പദമാക്കിയുള്ളതാണ്.
കമ്പി, പ്ലേറ്റ് തുടങ്ങിയ ഖരവസ്തുക്കളെ വെടിപ്പാക്കാൻ ഉപയോഗിക്കുന്ന ആൽക്കഹോളുകൾ, സോപ്പുകൾ മുതലായ രാസവസ്തുക്കൾ പൊടി, അഴുക്ക് മുതലായവയുമായി കലർന്ന് അവയെ നീക്കം ചെയ്യുകയും അതോടൊപ്പം അധിശോഷണം വഴി അന്തരാപ്രതലവലിവ് (interfacial tension) കുറച്ച് പ്രതലത്തെ ചായമിടാനും സ്നേഹത്തിനും (lubrication) ജലരോധനത്തിനും (water proofing) സജ്ജമാക്കുകയും ചെയ്യുന്നു.
കൃത്രിമപ്പട്ടുനിർമ്മാണം, ഛായാഗ്രഹണം, സ്പ്രേ പെയിന്റിങ്, പെട്രോളിയം ഉത്പന്നങ്ങളുടെ സംസ്ക്കരണം തുടങ്ങിയ അനേകം വ്യാവസായികരംഗങ്ങളിൽ അധിശോഷണം അത്യന്തം പ്രായോഗികപ്രാധാന്യമുള്ള ഒരു പ്രക്രിയയാണ്.
ക്ലോറോയ്ഡുകളുടെ അസ്തിത്വത്തിനു നിദാനം തന്നെ അധിശോഷണമാണ്.
ഖരപദാർഥങ്ങളുടെ-വിശേഷിച്ചും സൂക്ഷ്മചൂർണിതമോ സരന്ധ്രമോ ആയവയുടെ - പ്രതലവിസ്തീർണം കണക്കാക്കുമ്പോൾ അധിശോഷണ പരീക്ഷണങ്ങൾ സഹായിക്കുന്നു.
അധിശോഷണം പ്രകൃതിയിൽത്തന്നെ സാധാരണമായിക്കാണുന്ന ഒരു പ്രക്രിയയാണ്.
മണ്ണിന്നടിയിലെ കളിമൺകട്ടകൾ, ചെടിക്കു വേണ്ട ആഹാരത്തെ അധിശോഷണം ചെയ്ത് വേരുകൾ വഴി ചെടിക്കു എത്തിച്ചുകൊടുക്കുന്നു.
പ്രപഞ്ചത്തിന്റെ ഉത്പത്തിക്കുതന്നെ അടിസ്ഥാന കാരണം അധിശോഷണമാണെന്നു വിശ്വസിക്കപ്പെടുന്നു.
പുറംകണ്ണികൾ അധിശോഷണം (Adsorption) Archived 2011-06-07 at the Wayback Machine .
അധിശോഷണം (Adsorption) Archived 2011-12-15 at the Wayback Machine .
അധിശോഷണം (Adsorption) Archived 2010-12-26 at the Wayback Machine .
അധിശോഷണം ചിത്രങ്ങൾ അധിശോഷണം (Adsorption) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധിശോഷണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അധിവർഷം ഇംഗ്ലീഷ് വിലാസം https://ml.wikipedia.org/wiki/Leap_year The Algorithm determines whether a year is a leap year or a common year in the Gregorian calendar - description in Malayalam
ഒരു വർഷത്തിൽ ഫെബ്രുവരി മാസത്തിനു 29  ദിവസം ഉണ്ടെങ്കിൽ ആ വർഷത്തെ അധിവർഷം എന്നു പറയുന്നു.
ഒരു വർഷം 365.2425 ദിവസമാണ്‌  (365 ദിവസം, 5 മണിക്കൂർ , 49 മിനുട്ട്  12 സെക്കന്റ്).
പക്ഷേ ഒരു സാധാരണ വർഷത്തിൽ 365 ദിവസം മാത്രമാണുള്ളത്.
അതു കൊണ്ട് നാലു വർഷത്തിൽ ഒരിക്കൽ ഫെബ്രുവരി മാസത്തിൽ ഒരു ദിവസം അധികം ചേർക്കുന്നു.
അങ്ങനെ ഉള്ള വർഷങ്ങളെ ആണു അധിവർഷം എന്നു പറയുന്നത്.
എന്നാൽ ഇങ്ങനെ നാലുവർഷം കൂടുമ്പോൾ ഒരു ദിവസം ചേർക്കുന്നതു കൊണ്ട് ഓരോ വർഷവും 5 മണിക്കൂർ 49 മിനിറ്റ് 12 സെക്കന്റ് കൂട്ടുന്നതിനു പകരം ആറു മണിക്കൂർ ആണ്‌ കൂട്ടുന്നത്.
ഈ വ്യത്യാസം പരിഹരിക്കുന്നതിനായി നൂറു കൊണ്ടു പൂർണ്ണമായി ഹരിക്കാവുന്ന വർഷമാണെങ്കിൽ ഫെബ്രുവരി മാസത്തിൽ 28 ദിവസം മാത്രമേ കാണുകയുള്ളു (1900, 2100) എന്നാൽ 400 കൊണ്ടു ഹരിക്കാവുന്ന വർഷമാണെങ്കിൽ ഫെബ്രുവരി മാസത്തിൽ 29 ദിവസം ഉണ്ടാവുകയും ചെയ്യും (2000, 2400).
കാലഗണനയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
അധിഷ്ഠാപന സ്മാരകനാണ്യം ഇംഗ്ലീഷ് വിലാസം https://ml.wikipedia.org/wiki/Commemorative_coin The US bicentennial quarter is an example of a true commemorative coin.
The king Tutankhamen Egyptian one pound coin might properly be classified as thematic rather than commemorative.
റോമൻ നാണയം (161-169) റോമൻ ചക്രവർത്തി ലൂസിയസ്സ് വേറസിന്റെ വിജയവേളയിൽ പ്രസിദ്ധീകരിച്ചത്
ചക്രവർത്തിമാരുടെയോ , രാജകുടുംബാംഗങ്ങളുടെയോ സ്ഥാനാഭിഷേകമുഹൂർത്തത്തിൽ അതിന്റെ സ്മരണ നിലനിർത്തുവാൻ പ്രത്യേകമായി മുദ്രണം ചെയ്തിറക്കുന്ന നാണയങ്ങളെ അധിഷ്ഠാപന സ്മാരകനാണ്യം എന്നു പറയുന്നു.
പ്രാചീന റോമാക്കാരാണ് ഈ സമ്പ്രദായം നടപ്പാക്കിയതെന്ന് കരുതപ്പെടുന്നു.
അവർ പുരുഷന്മാരുടെ സ്മാരകമായി ഡൈവസ് (Divus) എന്നും സ്ത്രീകൾക്ക് ഡിവ (Diva) എന്നും രേഖപ്പെടുത്തുന്ന പതിവുണ്ടായിരുന്നു.
ഇവയിൽ ഭൂരിഭാഗവും സ്ഥാനാഭിഷേകമണ്ഡപത്തിൽ (Campus Martins) നടന്ന സാക്ഷാൽ അഭിഷേകത്തെക്കുറിക്കുന്നതാണ്.
നാലു നിലയുള്ള ശവപ്പെട്ടിയുടെ പൂർണ രൂപവും അതിന്റെ അഗ്രഭാഗത്ത് ആത്മാവ് ദൈവത്തിങ്കൽ സായൂജ്യം പ്രാപിക്കാനെത്തുന്ന ചിത്രവും മുദ്രിതമായിരിക്കും.
തിരുവിതാംകൂർ ഭരിച്ചിരുന്ന വിശാഖം തിരുനാൾ രാമവർമ രാജാവ് (ഭ.കാ. 1880-86) തുലാപുരുഷദാനം നടത്തിയപ്പോൾ ഇത്തരത്തിലുള്ള സുവർണനാണയങ്ങൾ (മുഴുപ്പവനും അരപ്പവനും) ഇവിടത്തെ കമ്മട്ടത്തിൽനിന്ന് പുറപ്പെടുവിച്ചിരുന്നു.
ഒരു വശത്ത് കിരീടം ധരിച്ച മഹാരാജാവിന്റെ ശിരസ്സും മറുവശത്ത് ലതാവിതാനവും ആണ്ടും മുദ്രണം ചെയ്തിരുന്നു.
ഇവയുടെ മാതൃകകൾ പദ്മനാഭപുരം ആർക്കിയോളജിക്കൽ മ്യൂസിയത്തിൽ സൂക്ഷിച്ചിട്ടുണ്ട്.
ചരിത്രഗവേഷണത്തിൽ അത്യധികം പ്രാധാന്യം അർഹിക്കുന്നവയാണ് നാണയങ്ങൾ; പ്രത്യേകിച്ചും ഇത്തരം സ്ഥാനാരോഹണ സ്മാരകനാണയങ്ങൾ.
ചരിത്രത്തിൽ അന്ധകാരാവൃതമായിരുന്ന പല കോണുകളും ഈ നാണയങ്ങളുടെ സഹായത്താൽ പ്രകാശമാനമായി തീർന്നിരിക്കുന്നു.
സംസ്കാരത്തിന്റെ പഴമ നിർണയിക്കുന്നതിന് നാണയങ്ങളെപ്പോലെയുള്ള അവിതർക്കിതസാക്ഷ്യങ്ങൾ അപൂർവമാണ്.
മോഹൻജദാരോ, ഹാരപ്പ , ചാൻഹുദാരോ, തക്ഷശില , ലോഥാൽ മുതലായ പുരാതന സംസ്ക്കാരകേന്ദ്രങ്ങളിൽ ഖനനം നടത്തിയപ്പോൾ ലഭിച്ച നാണയങ്ങൾ കാലനിർണയത്തിന് സഹായകമായിട്ടുണ്ട്.
ഇന്ത്യാ ചരിത്രത്തിലെ ചില അധ്യായങ്ങൾ രചിക്കാൻ നാണയങ്ങൾ മാത്രമാണ് അവലംബം.
പ്രാചീന ലിപികൾ വായിക്കാൻ സഹായിച്ചതുതന്നെ നാണയപഠനമാണെന്നു പറയാം.
വളരെക്കാലം വിസ്മൃതമായിക്കിടന്ന ബ്രാഹ്മി, ഖരോഷ്ഠി ലിപികൾ വായിക്കാൻ ജെയിംസ് പ്രിൻസെപ്പിനെ സഹായിച്ചത് ഏതാനും ദ്വിഭാഷ നാണയങ്ങളായിരുന്നു.
പുറംകണ്ണികൾ ഇന്ത്യൻ നാണയങ്ങളും നോട്ടുകളും ഇന്ത്യയുടെ സ്മാരകനാണയങ്ങൾ Archived 2011-06-16 at the Wayback Machine .
സ്മാരകനാണയങ്ങൾ ചിത്രങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധിഷ്ഠാപന സ്മാരകനാണ്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അധോജനിതം
ഭൂവല്കത്തിലെ അഗാധസ്തരങ്ങളിൽ ഉന്നതോഷ്മാവിൽ തിളച്ചുമറിയുന്ന ശിലാദ്രവത്തിന്റെ (മാഗ്മയുടെ) പ്രവർത്തനഫലമായി, അന്തർവേധശിലകളുടെ ഭാഗമായോ അല്ലാതെയോ രൂപപ്പെടുന്ന ധാതുസഞ്ചയത്തെ അധോജനിതം (Hypogene) എന്നു പറയുന്നു.
ഉപരിതലത്തിലോ വലിയ ആഴത്തിൽ അല്ലാതെയോ രൂപംകൊള്ളുന്ന നിക്ഷേപങ്ങളെ ഊർധ്വജനിതം (supergene) എന്നു വിശേഷിപ്പിക്കുന്നു.
അധോജനിത നിക്ഷേപങ്ങൾക്ക് നിദാനമായ പദാർഥങ്ങൾ ദ്രവരൂപത്തിലോ, വാതകരൂപത്തിലോ രണ്ടും കലർന്നോ ആവാം.
ഇവ ജലീയ (aqueous) ലായനികളോ പെഗ്മട്ടൈറ്റിക് (pegmetitic) ലായനികളോ ആയിരിക്കും.
ഇവയിൽ ഹൈഡ്രോക്ലോറിക്ക് ആസിഡ്, ഹൈഡ്രോ ഫ്ലൂറിക് ആസിഡ്, സൾഫ്യൂറിക് ആസിഡ്, ബോറിക് ആസിഡ് തുടങ്ങിയ ബാഷ്പീയ അമ്ലങ്ങൾക്കൊപ്പം കാർബൺഡൈഓക്സൈഡ്, ഹൈഡ്രജൻസൾഫൈഡ്, ഹൈഡ്രജൻ, ഓക്സിജൻ , ക്ലോറിൻ ‍, ഫ്ളൂറിൻ തുടങ്ങിയ വാതകങ്ങളും, സോഡിയം , പൊട്ടാസ്യം , ഇരുമ്പ് , ടൈറ്റാനിയം , അലൂമിനിയം , ടിൻ (തകരം), ഈയം, ചെമ്പ് , നാകം , വെള്ളി എന്നീ ലോഹങ്ങളും അടങ്ങിയിരിക്കും.
ബാഷ്പപ്രസർജന (gaseous emanation) ങ്ങളിലൂടെ രൂപംകൊള്ളുന്ന ഉന്നത ഊഷ്മാവിലുള്ള അമ്ലലായനികൾ വിവിധ ശിലാകാരകധാതു (rock-forming mineral) ക്കളുമായി പ്രതിപ്രവർത്തിക്കുന്നു.
ക്വാർട്ട്സ്, ആൽക്കലിഫെൽസ്പാർ തുടങ്ങിയ ചുരുക്കം ചില ധാതുക്കളെ ഈ ലായനികൾ ബാധിക്കുന്നില്ല.
കാർബണേറ്റ് ശിലകൾ, അല്പസിലിക ശിലകൾ (basic rocks), കായാന്തരിക ശിലകൾ (metamorphic rocks) എന്നിവ എളുപ്പം രാസപ്രവർത്തനത്തിനു വിധേയമാകുന്നു.
ഇതിന്റെ ഫലമായി സൾഫൈഡുകളും ഘനധാതുക്കളും (heavy minerals) അമ്ലലായനികളിൽ രൂപംകൊള്ളുകയും തുടർന്ന് നിക്ഷിപ്തമാവുകയും ചെയ്യുന്നു.
പ്രാകൃതിക (natural) സ്വർണം , വെള്ളി , ചെമ്പ് , മാഗ്നട്ടൈറ്റ്, ഹേമട്ടൈറ്റ്, ഗലീന, സ്ഫാലെറൈറ്റ്, ക്രോമൈറ്റ്, പൈറോലുസൈറ്റ്, വുൾഫ്രമൈറ്റ് എന്നിവ അധോജനിതങ്ങൾക്ക് ഉദാഹരണങ്ങളാണ്.
സാധാരണയായി ക്വാർട്ട്സ്, കാൽസൈറ്റ്, ബേറൈറ്റ്, ഫെൽസ്പാർ, ഗാർനൈറ്റ്, അപട്ടൈറ്റ്, പൈറൈറ്റ് തുടങ്ങിയവ ഇവയോട് ചേർന്ന് ഗാംഗ് (gangue) ധാതുക്കളായി കണ്ടുവരുന്നു.
പുറംകണ്ണി അധോജനിതം (Hypogene) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധോജനിതം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
Mi 17 ഇംഗ്ലീഷ് വിലാസം https://ml.wikipedia.org/wiki/Mil_Mi-17 പ്രമാണം:Mi-17 Macedonian Air Force.jpg Macedonian Air Force Mi-17 performing a very tight low-level right turn
സോവിയറ്റ് യൂണിയൻ നിർമിച്ച സൈനിക കാരിയർ ഹെലിക്കോപ്പ്റ്റർ ആണ് Mi 17 ( NATO reporting name " Hip ").
സോവിയറ്റ് യൂണിയൻ നിർമിച്ച സൈനിക കാരിയർ ഹെലിക്കൊപ്പ്റ്ററുകളിൽ ഏറ്റവും പ്രശസ്തമായ ഒന്നാണിത്.
ഇന്ത്യയടക്കം നിരവധി രാജ്യങ്ങൾ ഉപയോഗിക്കുന്ന ഇതിന്റെ നിർമാതാക്കൾ മോസ്ക്കോ ഹെലിക്കോപ്പ്റ്റർ പ്ലാന്റ് -Mil ആണ്.
ആയുധങ്ങൾ ഘടിപ്പിച്ച് ലൈറ്റ് ഗന്ഷിപ്പ് രൂപത്തിൽ ഉപയോഗിക്കാൻ പറ്റുന്ന ഇതിന്റെ നിരവധി വകഭേദങ്ങൾ നിലവിലുണ്ട് ഈ ഹെലിക്കോപ്പ്റ്റർ ഉപയോഗിക്കുന്ന രാജ്യങ്ങൾ Afghanistan Algeria Angola Argentina Armenia Azerbaijan Bangladesh Bosnia and Herzegovina Bulgaria Burkina Faso Cambodia Cameroon Chad China Colombia Congo DR Congo Croatia Cuba Czech Republic Djibouti Ecuador Egypt Equatorial Guinea Eritrea Ethiopia Ghana Hungary India Indonesia Iran Iraq Iraqi Kurdistan Kazakhstan Kenya Laos Malaysia Mali Mexico Mongolia Montenegro Mozambique Myanmar Namibia Nepal Nicaragua Niger Nigeria North Korea North Macedonia Pakistan Papua New Guinea Peru Poland Russia Rwanda Senegal Serbia Sierra Leone Slovakia South Korea South Sudan Sri Lanka Syria Thailand Turkey – 19 Turkmenistan Uganda Ukraine United Kingdom United States Uzbekistan Venezuela Vietnam Yemen ഫലകം:Country data Houthi movement Houthi rebels Zambia അവലംബം ↑ RIA Novosti – Russia – Russia denies supplying arms to Iraq −1 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 ↑ ↑ ↑ ↑ ↑ ↑ ↑ ↑ ↑ Secretaría de Marina – Unidades Aeronavales – Helicopteros Archived 1 August 2013 at the Wayback Machine .
Retrieved 11 May 2013.
↑ ↑ ↑ ↑ ↑ ↑ ↑ ↑ ↑ ↑
Mi 26 ഇംഗ്ലീഷ് വിലാസം https://ml.wikipedia.org/wiki/Mil_Mi-26
class="infobox" style="width:25.5em;border-spacing:2px;"
സോവിയറ്റ് യൂണിയൻ രൂപകൽപ്പന ചെയ്ത സൈനിക കാരിയർ ഹെലിക്കൊപ്പ്റ്റർ ശ്രേണിയിൽ ഏറ്റവും വലിപ്പമേറിയ മോഡൽ ആണ് എം.ഐ 26 .
( Mi-26 ) (  Russian:
Миль Ми-26
, NATO reporting name : Halo ).
ഇന്ത്യൻ വായുസേനയടക്കം ലോകത്തിലെ പല രാജ്യങ്ങളിലെയും വായുസേനയുടെ ഭാഗമാണ് ഈ ഹെളിക്കൊപ്‌റ്റർ.
സിവിലിയൻ ആവശ്യത്തിനും ഇവ ഉപയോഗിക്കുന്നു.
Mi-26 Russian Air Force Mi-26 Role Heavy lift cargo helicopter National origin Soviet Union /Russia Manufacturer Rostvertol Designer Mil Moscow Helicopter Plant First flight 14 December 1977 Introduction 1983 Status In service Primary users Russian Air Force Aeroflot Ukrainian Air Force Indian Air Force Produced 1980–present
അബിസീനിയന്മാർ ഇംഗ്ലീഷ് വിലാസം https://ml.wikipedia.org/wiki/Abyssinians
അബിസീനിയ( എത്യോപ്യ )യിലെ ജനതയെ അബിസീനിയന്മാർ എന്ന പേരിൽ അറിയപ്പെടുന്നു.
ഇവരിൽ മൂന്നു പ്രധാന വിഭാഗങ്ങളുണ്ട് ആഫ്രിക്കൻ ആദിവാസികൾ ഹമിറ്റിക് (കുഷിറ്റിക്) വർഗം സെമിറ്റിക് കുടിയേറ്റക്കാർ ആഫ്രിക്കൻ ആദിവാസികൾ
അബിസീനിയയുടെ പടിഞ്ഞാറൻ പ്രദേശത്തും വടക്കു പടിഞ്ഞാറൻ പ്രദേശത്തും ആണ് ആഫ്രിക്കൻ ആദിവാസികൾ വസിക്കുന്നത്.
മറ്റു അബിസീനിയൻമാർ ഇക്കൂട്ടരെ ഷംഗലാ എന്നു വിളിക്കുന്നു.
കുഷിറ്റിക്-സെമിറ്റിക് വർഗക്കാരുടേതിൽനിന്നു വ്യത്യസ്തമായ ഒരു ഭാഷ സംസാരിക്കുന്ന ബാറിയാ, കുനാമാ (ബാസേൻ) വർഗങ്ങളാണ് അബിസീനിയൻ കറുത്തവർഗക്കാർ.
അബിസീനിയാ ക്രൈസ്തവർ ഇവരെ ചുണ്ടെലി തിന്നുന്നവർ എന്നു പരിഹാസമായി വിളിക്കാറുണ്ട്.
അംഹാരിക് ഭാഷയിൽ ബാറിയാ എന്ന പദത്തിന് അടിമ എന്നർഥമുണ്ട്.
തക്കസ്സേഗാഷ് നദീതടങ്ങളിലാണ് അവർ വസിക്കുന്നത്.
ഹിമാറ്റിക് വർഗം
അബിസീനിയൻമാരിൽ ഭൂരിഭാഗവും ഹമിറ്റിക് വർഗക്കാരാണ്.
അബിസീനിയയിൽ വളരെ പ്രാചീനകാലത്തുതന്നെ ഇവർ കുടിയേറിയതായി പറയപ്പെടുന്നു.
ഇതിനെ സൂചിപ്പിക്കുന്ന രേഖകൾ ലഭ്യമല്ല.
അബിസീനിയയിൽ സെമിറ്റിക്ഭാഷ പ്രചരിക്കാത്ത ഒരു പ്രദേശവുമില്ല.
തെക്കൻ പ്രദേശങ്ങളിൽ സെമിറ്റിക് വർഗക്കാരും ഹമിറ്റിക് വർഗക്കാരുമായി ബന്ധമുണ്ട്.
വടക്കൻ പ്രദേശങ്ങളിൽ ഇവർ തമ്മിൽ ബന്ധമുണ്ടായിരുന്നില്ല.
അബിസീനിയൻ ഹമിറ്റിക് സമൂഹത്തിന്റെ പ്രധാന ശാഖകൾ സോമാലി, ഗല്ലാ, അഫാർ (ഡനാകിൽ), അഗാവ്, സഹോ, ബൊഗോ, ബെദോയിൻ എന്നിവയാണ്.
ഗല്ലാ എന്ന വിഭാഗത്തിന് ചില ഉപവിഭാഗങ്ങളുണ്ട്.
ഇവരുടെ ഭാഷയും ഭിന്നമാണ്.
ഗല്ലായിൽ ഒരു വിഭാഗം പുറജാതിക്കാരാണ്.
മറ്റൊരു വിഭാഗം മുസ്ലീങ്ങളും .
ഒരു വിഭാഗം ക്രിസ്ത്യാനികളായി മതപരിവർത്തനം നടത്തിയിട്ടുണ്ട്.
ഗല്ലാ വർഗക്കാരേയും മതപരിവർത്തനം ചെയ്യിക്കാനുള്ള തിയോഡോർ I-ന്റെ ശ്രമം വിഫലമായി.
സോമാലി, അഫാർ, സഹോ, ബെദോയിൻ എന്നീ വർഗക്കാർ മുസ്ലീങ്ങളാണ്.
ബൊഗോ വർഗത്തിൽ ഒരു ഭാഗം ക്രിസ്ത്യാനികളും മറ്റൊരു ഭാഗം മുസ്ലിങ്ങളുമാണ്.
സെമിറ്റിക് കുടിയേറ്റക്കാർ
അബിസീനിയൻമാരിലെ സെമിറ്റിക് വിഭാഗം കേന്ദ്രീകരിച്ചിരിക്കുന്നത് വടക്കു ഭാഗത്താണ്.
ഇവിടം അക്സും സാമ്രാജ്യത്തിൽ ഉൾപ്പെട്ടിരുന്നു.
സെമിറ്റിക് വർഗക്കാർ അറേബ്യയിൽ നിന്നാണ് അബിസീനിയയിലേക്ക് കടന്നത്.
ഈ കുടിയേറ്റം നടന്നത് ബി.സി. അവസാന ശതകങ്ങളിലാണ്.
അബിസീനിയൻ നാഗരികത പുഷ്ടിപ്പെടുത്തിയത് സെമിറ്റിക് വിഭാഗമാണ്.
സാമ്രാജ്യങ്ങൾ, ക്ഷേത്രങ്ങൾ, കൊട്ടാരങ്ങൾ, നഗരങ്ങൾ എന്നിവ പണികഴിപ്പിച്ചു.
അബിസീനിയൻ സാഹിത്യത്തിന്റെ ഉപജ്ഞാതാക്കളും ഇവർ തന്നെയാണ്.
പുറജാതിക്കാരായിരുന്ന അവർ പിന്നീട് ക്രിസ്തുമതം സ്വീകരിച്ചു.
സെമിറ്റിക്ഭാഷ എത്യോപിക് (ഗേയെസ്) ആയിരുന്നു.
എ.ഡി. 10-ആം നൂറ്റാണ്ടോടെ ഈ ഭാഷയുടെ ശക്തി ക്ഷയിച്ചു.
ഇപ്പോഴത്തെ പ്രധാന ഭാഷകൾ അംഹാരിക്, ടൈഗ്രിനാ, ടിഗ്രേ എന്നിവയാണ്.
ക്രിസ്ത്യാനികൾ അംഹാരിക്, ടൈഗ്രിനാ ഭാഷകളും മുസ്ലീങ്ങൾ ടിഗ്രേഭാഷയും സംസാരിക്കുന്നു.
അബിസീനിയയിലെ മുസ്ലീങ്ങൾ സുന്നി വിഭാഗത്തിൽപെടുന്നു.
ക്രിസ്ത്യൻ ചുറ്റുപാടുകളിൽ ജീവിക്കുന്ന മുസ്ലീങ്ങൾ ജബർതീ എന്നറിയപ്പെടുന്നു.
ക്രിസ്തുവിന് ഒരു സംയുക്തഭാവം മാത്രമേയുള്ളുവെന്ന് അബിസീനിയൻമാർ കരുതുന്നു.
ഈ വർഗക്കാർക്കു പുറമേ യഹൂദമതം സ്വീകരിച്ചിട്ടുള്ള ഫൽഷാ, എന്ന ഒരു വർഗവുമുണ്ട്.
ഇവർ അഗാവോഭാഷ സംസാരിക്കുന്നു.
ഫൽഷാവർഗക്കാരുടെ പുസ്തകങ്ങൾ രചിച്ചിട്ടുള്ളത് ഗേയെസ് ഭാഷയിലാണ്.
കനാമാ വർഗക്കർ
കുനാമാ വർഗക്കാർ പിതൃപൂജ നടത്തിയിരുന്നു.
എല്ലാ ആത്മാക്കൾക്കുമുപരിയായി മഹത്തായ ഒരു ശക്തിയുണ്ടെന്ന് അവർ വിശ്വസിച്ചു.
ഈ ശക്തി വളരെ ദൂരെയാണ്.
ഈ ശക്തിക്കും മനുഷ്യവർഗത്തിനും ഇടയ്ക്കു ചില ഇടനിലക്കാരുണ്ട്.
മഹത്തായ ശക്തി ദൈവമാണെന്നും ഈ ദൈവമാണ് മഴ തരുന്നതെന്നും ഇവർ വിശ്വസിച്ചിരുന്നു.
വർഗത്തിലെ പ്രധാനിക്കു മാത്രമേ ഈ ദൈവത്തിന് അർച്ചന നടത്താൻ അധികാരമുള്ളൂ.
ഇവർക്ക് ഇതുപോലെ മറ്റുപല ആചാരങ്ങളുമുണ്ട്.
ക്രിസ്തുമതം
അബിസീനിയരുടെ ഇടയിൽ ക്രിസ്തുമതം പ്രചരിച്ചത് 450-ലാണ്.
സിറിയയിൽനിന്നുമാണ് ക്രിസ്തുമതം അബിസീനിയയിലേക്ക് വ്യാപിച്ചത്.
അന്ത്യോഖ്യയിലെ ഏഡെസിയുസും ഫൂമെന്തിയുസുമാണ് അബിസീനിയയിൽ ക്രിസ്തുമതം പ്രചരിപ്പിച്ച ആദ്യകാലമിഷനറികൾ.
ഇക്കാലത്ത് അക്സും വരെ മാത്രമേ ക്രിസ്തുമതം പ്രചരിപ്പിക്കുന്നതിനു കഴിഞ്ഞുള്ളു.
7-ഉം 8-ഉം നൂറ്റാണ്ടുകളിൽ അബിസീനിയയിൽ രാഷ്ട്രീയമായ പല പരിവർത്തനങ്ങളും ദൃശ്യമായി.
650 മുതൽ 1270 വരെയുളള വസ്തുതകൾ ലഭ്യമല്ല.
ഇക്കാലത്ത് ക്രിസ്ത്യാനികളും പുറജാതിക്കാരും തമ്മിലും, ക്രിസ്ത്യാനികളും മുസ്ലീങ്ങളും തമ്മിലും പല സംഘട്ടനങ്ങളുമുണ്ടായിട്ടുണ്ട്.
ഇക്കാലത്താണ് തെക്കൻ പ്രദേശങ്ങളിലേക്ക് ക്രിസ്തുമതം വ്യാപിച്ചത്.
ഇവിടുത്തെ ക്രിസ്ത്യാനികളും മുസ്ലീങ്ങളും പുറജാതിക്കാരെപ്പോലെ പിശാചുക്കളിലും മറ്റും വിശ്വസിക്കുന്നു.
അവലംബം പുറംകണ്ണികൾ http://www.africaguide.com/country/ethiopia/culture.htm http://www.selamta.net/culture.htm http://orvillejenkins.com/profiles/amhara.html http://www.everyculture.com/Cr-Ga/Ethiopia.html http://www.state.gov/r/pa/ei/bgn/2859.htm Images for people of ethiopia കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബിസീനിയൻമാർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അബിവേഡ് ഇംഗ്ലീഷ് വിലാസം https://ml.wikipedia.org/wiki/AbiWord
സ്വതന്ത്ര സോഫ്റ്റ്‍വെയറായ ഒരു വേഡ് പ്രോസസ്സറാണ് അബിവേഡ് .
ഇത് സി++ പ്രോഗ്രാമിങ്ങ് ഭാഷ ഉപയോഗിച്ചാണ് എഴുതിയിരിക്കുന്നത്.
വെർഷൻ 3 മുതൽ ജിടികെ+3 ഉപയോഗിച്ചാണ് ഇത് വികസിപ്പിക്കുന്നത്.
അബിവേഡ് എന്ന പേര് സ്പാനിഷ് വാക്കായ അബെർട്ടോ യിൽനിന്ന് ഉണ്ടാക്കിയതാണ്.
ഇതിന്റെ അർത്ഥം തുറന്നത് എന്നാണ്.
സോഴ്സ് ഗിയർ കോർപ്പറേഷനാണ് ആദ്യം അബിവേഡ് നിർമ്മിച്ചത്.
പിന്നീട് സോഴ്സ്ഗിയറിന്റെ ബിസിനസ് താത്പര്യം മാറിയപ്പോൾ സ്വതന്ത്ര ഡവലപ്പർമാർ ഈ പ്രൊജക്റ്റ് ഏറ്റെടുത്തു.
ഇപ്പോൾ ഇത് ഗ്നൂ ലിനക്സിലും മൈക്രോസോഫ്റ്റ് വിന്റോസിലും ആപ്പിൾ മാക്കിന്റോഷിലും മറ്റ് ഓപ്പറേറ്റിംഗ് സിസ്റ്റങ്ങളിലും പ്രവർത്തിക്കും.
വിന്റോസ് സബ്സിസ്റ്റം ഫോർ ലിനക്സ് എന്ന സംവിധാനം ഉപയോഗിച്ച് വിന്റോസ് 10 ൽ അബിവേഡ് 3 പ്രവർത്തിക്കുന്നു.
2005 മുതൽ മാക് ഓഎസ് ൽ വെർഷൻ 2.4 മാത്രമാണ് പ്രവർത്തിക്കുന്നത്.
എക്സ് ക്വാർട്സ് ഉപയോഗിച്ച് ഇപ്പോഴത്തെ പതിപ്പ് പ്രവർത്തിപ്പിക്കാൻ കഴിയും.
ഓഫീസ് സംബന്ധമായ സാങ്കേതികവിദ്യകൾ വികസിപ്പിച്ച അബിസോഴ്സ് പ്രോജക്ടിന്റെ ഭാഗമാണ് അബിവേർഡ്.
ഡെബിയൻ നോൺറൂട്ട് പാക്കേജിന്റെ ഭാഗമായി ഇത് ആൻഡ്രോയിഡിലും ലഭ്യമാണ്.
ഗൂഗിൾ പ്ലേസ്റ്റോറിൽ ഉണ്ട്.
പട്ടികകൾ, ശൈലികൾ, പേജ് തലക്കെട്ടുകൾ, അടിക്കുറിപ്പുകൾ , അടിക്കുറിപ്പുകൾ , ടെംപ്ലേറ്റുകൾ, മൾട്ടിപ്പിൾ വ്യൂകൾ, പേജ് നിരകൾ, അക്ഷരപ്പിശക് പരിശോധന , വ്യാകരണം പരിശോധിക്കൽ തുടങ്ങിയ വേർഡ് പ്രോസസ്സിംഗ് സവിശേഷതകളും ഫീച്ചറുകളും പിന്തുണയ്ക്കുന്നു.
2.8.0 പതിപ്പിനോടൊപ്പം, അബികൊളാബ്.
നെറ്റ് ഉമായുള്ള സംയോജനം അനുവദിക്കുന്ന ഒരു സഹകരണ പ്ലഗിൻ അബിവേഡിൽ ഉൾപ്പെടുന്നു, ഇത് ഒന്നിലധികം ഉപയോക്താക്കൾ തത്സമയം ഒരേ പ്രമാണത്തിൽ തിരുത്തൽ അനുവദിക്കുന്ന ഒരു വെബ്-അധിഷ്ഠിത സേവനമാണ്.
അബിവേഡിൽ സൃഷ്ടിച്ച അവതരണങ്ങൾ സ്ക്രീനിൽ മുഴുവനായും നിറഞ്ഞുനിൽക്കുന്ന തരത്തിലുള്ള മോഡ് അബിവേഡിലുണ്ട്.
ഇന്റർഫേസ്
മൈക്രോസോഫ്റ്റ് വേഡിന്റെ ക്ലാസിക് പതിപ്പുകൾക്ക് സമാനമാണ് ഇതിന്റെ ഇന്റർഫേസ്.
രണ്ടു സോഫ്റ്റ്‍വെയറുകളും തമ്മിൽ അനേകം സമാനതകൾ നിലനിൽക്കുന്നുണ്ട്.
ആധുനിക ഇന്റർഫേസ് പകർത്തുക എന്നത് ഒരു പ്രധാന പരിഗണയല്ല.
യൂസർ ഇന്റർഫേസ് നിർദ്ദേശങ്ങളുടെ പട്ടിക അനുസരിച്ചാണ് വികസനം നടക്കുന്നത്.
ഫയൽ ഫോർമാറ്റുകൾ
എച്ടിഎംഎൽ , മൈക്രോസോഫ്റ്റ് വേഡ് (.ഡോക്), ഓഫീസ് ഓപ്പൺ എക്സ്എംഎൽ (.ഡോക്സ്), ഓപ്പൺഡോക്യുമെന്റ് ടെക്സ്റ്റ് (.ഡോട്ട്), റിച്ച് ടെക്സ്റ്റ് ഫോർമാറ്റ് (.ആർടിഎഫ്), കൂടാതെ ടെക്സ്റ്റ് ഡോക്യുമെൻറുകളും (.ടിഎക്സ്ടി).
തുടങ്ങിയ ഫോർമാറ്റുകളെല്ലാം അബിവേഡ് പിൻതുണയ്ക്കുന്നു.
ലാറ്റെക്സ് ഫോർമാറ്റ് എക്സ്പോർട്ട് മാത്രം പിന്തുണയ്ക്കുന്നു.
പ്ലഗിൻ ഫിൽട്ടറുകൾ ഉപയോഗിച്ച് മറ്റ് ഫോർമാറ്റുകൾ, പ്രത്യേകിച്ച് വേഡ് പെർഫെക്റ്റ് പ്രമാണങ്ങൾ കൈകാര്യം ചെയ്യാവുന്നതാണ്.
ഇന്ററോപ്പറബിളിറ്റി, ഡിജിറ്റൽ ആർക്കൈവുചെയ്യൽ എന്നിവയുമായി ബന്ധപ്പെട്ട വെൻഡർ ലോക്ക്-ഇൻ സംബന്ധമായ പ്രശ്നങ്ങൾ പരിഹരിക്കുന്നതിനായി, സ്വന്തം ഫയൽ ഫോർമാറ്റായ .abw എക്സ്എംഎൽ ഉപയോഗിക്കുന്നു.
വ്യാകരണം പരിശോധന
ലിങ്ക് ഗ്രാമർ പ്ലഗ്ഗിൻ ഉപയോഗിച്ച് യു.എസ് ഇംഗ്ലീഷിന് മാത്രമുള്ള ഉൾപ്പെടുത്തിയിരിക്കുന്നു.
മറ്റേതെങ്കിലും ഓപ്പൺ സോഴ്സ് വേഡ് പ്രൊസസ്സറിനുമുമ്പ് അബിവേഡ് വ്യാകരണ പരിശോധന നടത്തിയിരുന്നു.
ലിങ്ക് ഗ്രാമർ എന്നത് അബിവേഡ് പ്രോജക്റ്റ് വികസിപ്പിച്ചെടുത്ത ഒരു സിദ്ധാനവും രീതിയും സ്വതന്ത്ര സോഫ്റ്റ്‍വെയറിലുള്ള പാർസറുമാണ്.
ഇതും കാണുക വേഡ് പ്രോസസ്സറുകളുടെ പട്ടിക വേഡ് പ്രോസസ്സറുകളുടെ താരതമ്യം ഓഫീസ് ഓപ്പൺ എക്സ്എംഎൽ സോഫ്റ്റ്‍വെയറുകൾ ഓപ്പൺ ഡോക്യുമെന്റ് സോഫ്റ്റ്‍വെയർ അവലംബങ്ങൾ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Andrew Leonard: Abiword Up.
Salon.com , November 15, 2002.
History of the project and comparison with closed source development.
Interview with Development team after 2.6 release Archived 2008-05-17 at the Wayback Machine .
AbiWord: A Small, Swift Word Processor
അബിഡോസ് ഇംഗ്ലീഷ് വിലാസം https://ml.wikipedia.org/wiki/Abydos ഈജിപ്റ്റിന്റെ ഭൂപടത്തിൽ അബിഡോസിന്റെ സ്ഥാനം
പ്രാചീന ഈജിപ്തിലെ ഒരു നഗരമായിരുന്നു അബിഡോസ് .
കെയ്റോയ്ക്ക് തെക്ക് നൈൽനദീതീരത്താണ് ഈ നഗരം സ്ഥിതി ചെയ്തിരുന്നത്.
അൽ-അറാബത് അൽ-മാഡ്ഫുണാ എന്ന പേരിലാണ് ഇന്ന് ഈ നഗരം അറിയപ്പെടുന്നത്.
ഒസൈറിസ് ദേവനെ ആരാധിക്കുന്ന ഒരു ജനസമൂഹത്തിന്റെ കേന്ദ്രസ്ഥാനം എന്ന നിലയിലാണ് അബിഡോസ് പ്രാചീനകാലഘട്ടത്തിൽ പ്രസിദ്ധി നേടിയത്.
ഒസൈറിസ് ഭക്തൻമാരുടെ കേന്ദ്രം എന്ന നിലയിൽ ഒട്ടധികം ദേവാലയങ്ങൾ ഈ നഗരത്തിൽ ഉണ്ടായിരുന്നു.
അതിൽ ഏറ്റവും പ്രമുഖമായത് ബി.സി. 1300-ൽ ഈജിപ്ത് ഭരിച്ചിരുന്ന 19-ാം രാജവംശത്തിലെ സെതി ഒന്നാമൻ സ്ഥാപിച്ചതാണ്.
ഈ ദേവാലയത്തിന്റെ ഭിത്തിയിൽ ഈജിപ്ത് ഭരിച്ച ഫറവോൻമാരുടെ ഒരു പട്ടിക കൊത്തിവച്ചിട്ടുണ്ട്.
അബിഡോസ് പട്ടിക എന്ന് അറിയപ്പെടുന്ന ഈ പട്ടികയുടെ അടിസ്ഥാനത്തിലാണ് ഈജിപ്ത് ഭരിച്ച ഫറവോൻമാരുടെ രാജവംശം തിരിച്ചുള്ള വംശാവലി രൂപപ്പെടുത്തിയിട്ടുള്ളത്.
ആ നിലയിൽ ചരിത്രപ്രാധാന്യം അർഹിക്കുന്ന ഒന്നാണിത്.
അബിനാഥൻ ഇംഗ്ലീഷ് വിലാസം https://ml.wikipedia.org/wiki/Abie_Nathan ഈ ലേഖനം ഒരു അനാഥലേഖനമാണ് .